stanford-oval/wikipedia huggingface dataset:
Ali (elokuva)
Näyttelijät

| 0 | 1 | 2 |
| --- | --- | --- |
|  Will Smith  | … |  Muhammad Ali   |
|  Jamie Foxx  | … |  Drew Bundini Brown   |
|  Jon Voight  | … |  Howard Cosell   |
|  Mario Van Peebles  | … |  Malcolm X   |
|  Ron Silver  | … |  Angelo Dundee   |
|  Jeffrey Wright  | … |  Howard Bingham   |
|  Mykelti Williamson  | … |  Don King   |
|  Jada Pinkett Smith  | … |  Sonji Roi   |
|  Nona Gaye  | … |  Belinda/Khalilah Ali   |
|  Michael Michele  | … |  Veronica Porsche Ali   |
|  Michael Bentt  | … |  Sonny Liston   |
|  Joe Morton  | … |  Chauncey Eskridge   |
|  Paul Rodriguez  | … |  tri. Ferdie Pacheco   |
|  Bruce McGill  | … |  Bradley   |
|  Barry Shabaka Henley  | … |  Herbert Muhammad   |
|  Albert Hall  | … |  Elijah Muhammad   |
|  James Toney  | … |  Joe Frazier   |
|  Giancarlo Esposito  | … |  Cassius Clay, Sr.   |
|  Laurence Mason  | … |  Luis Sarria   |
|  LeVar Burton  | … |  Martin Luther King, Jr.   |
|  David Cubitt  | … |  Robert Lipsyte   |
|  Charles Shufford  | … |  George Foreman   |
|  Robert Sale  | … |  Jerry Quarry   |
|  Candy Ann Brown  | … |  Odessa   |
|  David Haines  | … |  Rudy Clay / Rahaman Ali   |
|  Leon Robinson  | … |  Joe Smiley   |
|  David Elliott  | … |  Sam Cooke   |
|  Malick Bowers  | … |  Joseph Mobutu   |
Aleksandr Mjasnikov

| Mitalit> Maa:   Neuvostoliitto.Miesten maahockey. Olympialaiset  | Mitalit> Maa:   Neuvostoliitto.Miesten maahockey. Olympialaiset  | Mitalit> Maa:   Neuvostoliitto.Miesten maahockey. Olympialaiset  | Maa:   Neuvostoliitto> Miesten maahockey. |
| --- | --- | --- | --- |
|  Pronssia | Moskova 1980 |  |  |
| EM-kilpailut  | EM-kilpailut  | EM-kilpailut  |  |
|  Hopeaa | Alankomaat 1983 |  |  |
Aleksandr Ivanovitš Mjasnikov (ven. Александр Иванович Мясников, s. 8. toukokuuta 1959 Syzran, Venäjän SFNT) on Neuvostoliittoa edustanut, kilpauransa päättänyt maahockeypelaaja.
Mjasnikov kuului Neuvostoliiton miesten maajoukkueen kokoonpanoon Moskovan kesäolympialaisissa 1980, missä maa voitti pronssia, ja Soulin kesäolympialaisissa 1988, missä Neuvostoliitto oli seitsemäs. Mjasnikov saavutti myös EM-hopeaa vuonna 1983.
Ali (näyttelijä)

| Ali |
| --- | --- |

Henkilötiedot
Syntynyt: 10. lokakuuta 1968 (ikä 56) Rajahmundry, Itä-Godavari, Andhra Pradesh, Intia
Ammatti:  näyttelijä
Puoliso:  Zubeda Sultana Begum (vih. 2004)
Lapset:  2
Näyttelijä
Aktiivisena:  1978–
Aiheesta muualla
IMDb 
Ali (teluguksi ఆలి; s. 10. lokakuuta 1968 Rajahmundry, Itä-Godavari, Andhra Pradesh, Intia) on intialainen näyttelijä ja koomikko, joka esiintyy useimmiten telugunkielisissä elokuvissa. Hän on uransa aikana näytellyt yli 800 elokuvassa, joista noin viidessäkymmenessä hän on ollut pääosaroolissa. Näyttelijäuransa lisäksi Ali on aikeissa ryhtyä myös poliittiselle uralle.
Palkinnot

Ali on voittanut vuoden parhaan telugukoomikon Filmfare Awards South -palkinnot vuoden 2003 elokuvasta Amma Nanna O Tamila Ammayi ja vuoden 2005 elokuvasta Super.
Valikoitu filmografia

Yamadonga (2007)
Chirutha (2007)
Jalsa (2008)
Parugu (2008)
Anaganaga O Dheerudu (2011)
Racha (2012)
Gabbar Singh (2012)
Julayi (2012)
Iddarammayilatho (2013)
Aiheesta muualla

Ali Internet Movie Databasessa. (englanniksi)
Acrotholus

| Acrotholus |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Linnunlantioiset Ornithischia
Alalahko::  Pachycephalosauria
Heimo::  Pachycephalosauridae
Suku::  Acrotholus
Laji::  audeti
Kaksiosainen nimi
 Acrotholus audeti  Evans, Schott, Larson, Brown & Ryan, 2013 
Infobox OKNimi-testi OK: 
Acrotholus oli paksupäädinosauruksiin kuulunut dinosaurussuku. Acrotholukset olivat kasvinsyöjiä, ja niiden fossiileita on löydetty Albertasta, Kanadasta.
Acrotholus eli noin 85 miljoonaa vuotta sitten liitukaudella. Acrotholus oli noin 1,8 metriä pitkä ja 40 kilogrammaa painava.
Acrotholus on Pohjois-Amerikan vanhin ja mahdollisesti tähän mennessä maailman vanhin tunnettu paksupäädinosaurus. Se käveli kahdella jalalla ja sillä oli paksupääliskoille tyypillinen luukupoli päässä. Acrotholuksella luukupolin paksuus oli noin 10 senttimetriä. Acrotholuksesta on löydetty kallon palasia ja kaksi luukupolia.
Muuta

Acrotholuksen nimi tarkoittaa ”korkeaa kupolia”.
Acrotholuksen tieteellinen nimi audeti tulee albertalaisen karjankasvattajan Roy Audetin, jonka mailta kyseisen dinosauruksen ensimmäiset fossiilit löydettiin vuonna 2008, sukunimestä.
Acrotholuksen fossiileja säilytetään tällä hetkellä Royal Ontario Museumissa, Kanadassa.
Acrotholusta ovat saattaneet metsästää monet pienet petodinosaurukset, kuten saurornitholestes ja richardoestesia, joiden fossiileita on löydetty samoilta alueilta kuin Acrotholuksen.
Alberta Highway 69

| Highway 69 |
| --- | --- |
Maa:   Kanada
Tieluokka:  valtatie
Omistaja:  Albertan provinssi
Pituus:  14 km
Alkupiste:  Alberta Highway 63
Reitti:  Fort McMurrayn lentoasema (4 km) Saprae Creek Estates (13 km)
Päätepiste:  Canadian Nationalin terminaali (14 km) (14 km)
Päällyste:  asfaltti
Kaistaluku:  kaksikaistainen
Alberta Highway 69 on lyhyt valtatie koillisessa Albertassa, Kanadassa. Tie erkanee Fort McMurrayn eteläpuolella Alberta Highway 63 -tiestä ja johtaa Fort McMurrayn lentoasemalle, Saprae Creek Estates -asuinalueelle ja päättyy Fort McMurrayn rautatien päätepisteessä sijaitsevalle Canadian National -rautatieyhtiön terminaalille, josta tukkipuuta siirretään kuljetettavaksi rautatietä pitkin etelään.
Reitti

| km | Selite | Koordinaatit |
| --- | --- | --- |
| 0 | Alkaa valtatieltä  Highway 63. | 56.6579°N, 111.3431°W |
| 4 | Fort McMurrayn lentoaseman yhteystie erkanee. | 56.6559°N, 111.2791°W |
| 13 | Saprae Creek Estatesin asuinalueen yhteystie erkanee. | 56.6373°N, 111.1447°W |
| 14 | Tie päättyy Canadian National rautatieyhtiön terminaalin portille. | 56.6350°N, 111.1258°W |
Axis Powers Hetalia

Axis Powers Hetalia -mangan kansikuva
Axis Powers Hetalia (jap. Axis powers ヘタリア) on Himaruya Hidekazin luoma manga, josta on tehty myös anime. Sarja on antropomorfistisin moehahmoin kerrottua komediaa, jossa jokaista maata edustaa stereotyyppi. Tapahtumat sijoittuvat enimmäkseen maailmansotien aikakauteen. Maiden historialliset ja poliittiset suhteet kuvataan sosiaalisena ja romanttisena kanssakäymisenä hahmojen välillä.
”Hetalia” on tekaistu sanaleikki, jossa yhdistyvät japanin kielen sanat ”Itaria” (Italia) ja ”hetare” (hyödytön). Hetalia siis tarkoittaa ”hyödytöntä Italiaa” viitaten Italian armeijan heikkoon menestykseen maailmansodissa. Italia on myös sarjan päähahmo. Tähän mennessä sarjassa on esitelty yli 50 maata.
Himaruya loi Hetalian alun perin Internet-sarjakuvaksi vuonna 2003. Alkuperäistä sarjaa julkaistiin mangakirjana kuusi numeroa. Vuodesta 2014 lähtien ilmestynyttä Hetalia World Stars -sarjaa on julkaistu tähän mennessä 4 numeroa (2017). Animea alettiin esittää Internetissä tammikuussa 2009. Lisäksi sarjasta on julkaistu Drama-CD:itä ja elokuva.
Manga

Alkuperäinen Axis Powers Hetalia -internetmanga alkoi 19. kesäkuuta 2003 ja jatkuu edelleen Himaruya Hidekazin "Kitayume"-verkkosivulla. Tähän mennessä internetmangan päätarinaa on ilmestynyt viisi lukua ja bonus-tarina nimeltä Chibitalia, joka kertoo Italian lapsuudesta. Lisäksi mangassa on monia sivutarinoita. Chibitaliaa lukuun ottamatta päätarina sijoittuu maailmansotien aikakauteen. Sivutarinoissa kerrotaan myös muista aikakausista.
Axis Powers Hetalia -internetmangasta on tehty myös tankobon-versio, jota alettiin julkaista vuonna 2008. Ensimmäinen osa julkaistiin 17. maaliskuuta 2008 ja toinen 10. joulukuuta 2008. Kolmas osa ilmestyi 20. toukokuuta 2010. Neljäs osa ilmestyi 30. kesäkuuta 2011. Viides osa julkaistiin 30. heinäkuuta 2012. Kuudes osa julkaistiin 31. lokakuuta 2013. Tankobon-versiossa tarinoita on jonkin verran muutettu ja osa niistä on piirretty uudestaan parempilaatuisiksi. Mangassa on mukana myös uusia tarinoita, joita Internetissä ei ole aikaisemmin ollut.
Mangaa julkaisi japaniksi Gentosha Comics vuosina 2011-2013. Vuodesta 2011 lähtien Hetalia ilmestyi kuukausittain julkaistavassa Comic Birz -lehdessä. Vuodesta 2014 lähtien Hetalia on ilmestynyt Shueishan Shounen Jump + -lehdessä nimellä Hetalia World Stars.  Hetaliaa on lisäksi julkaistu myös monella muulla kielellä, mutta suomeksi sitä ei ole käännetty. Englanniksi sitä julkaisi alkujaan Tokyopop vuosina 2010–2011, ja Tokyopopin konkurssin jälkeen julkaisua on jatkanut Right Stuf.
Anime

Axis Powers Hetalia -animen neljä ensimmäistä kautta on ohjannut Bob Shirohata. Jaksojen pituus on 5 minuuttia. Se seuraa enimmäkseen mangan tankobon-versiota, joten siinä on eroavaisuuksia alkuperäiseen Internet-sarjakuvaan. Anime alkoi 24. tammikuuta 2009. Alun perin se suunniteltiin vain 26 jakson mittaiseksi, mutta 15. huhtikuuta 2009 ilmoitettiin, että siitä tehtäisiin toinenkin 26 jakson pituinen kausi. Toinen kausi alkoi 24. kesäkuuta. 10. joulukuuta 2009 ilmoitettiin vielä kolmannestakin kaudesta. 7. maaliskuuta kerrottiin, että kolmannen kauden nimi tulisi olemaan Hetalia World Series, jossa otetaan huomioon enemmän niitäkin maita, jotka eivät osallistuneet maailmansotiin. Kolmas kausi alkoi 26. maaliskuuta 2010 ja päättyi 3. syyskuuta 2010. Neljäs kausi esitettiin heti kolmannen jälkeen 10. syyskuuta 2010 – 21. helmikuuta 2011. Sarjan viides kausi on nimeltään Hetalia the Beautiful World ja sen on ohjannut Hiroshi Watanabe. Kausi esitettiin 25. tammikuuta – 21. kesäkuuta 2013. Kuudes kausi nimeltään Hetalia: The World Twinkle alkoi heinäkuussa 2015.
Animea piti alun perin esittää japanilaisella Kids Station -kanavalla. Suunnitelmat kuitenkin peruttiin sarjan herätettyä paljon kohua Koreassa. Monet korealaiset protestoijat väittivät, että Korean personifikaatio loukkasi korealaisia. Kids Station ilmoitti, ettei Korean hahmo esiinny animessa, eikä se ollut tietoinen Koreassa esitetystä kritiikistä. Se perui sarjan esittämisen "erinäisiin syihin" vedoten. Päätös ei kuitenkaan vaikuttanut sarjan näyttämiseen Internetissä ja kännyköissä.
Elokuva

Hetalia-elokuva ilmestyi Japanissa teattereihin 5. kesäkuuta 2010. Se on nimeltään Ginmaku Hetalia - Axis Powers Paint it, White (Shiroku Nure!). Elokuvan on ohjannut Bob Shirohata. Elokuvassa Pict-nimiset avaruusoliot hyökkäävät Maahan ja aiheuttavat outoja tapahtumia ympäri maailmaa. Valtiot yrittävät päästä uhasta eroon ja pelastaa ihmiset sukupuutolta.
Elokuvassa esiintyvät kaikki päähahmot ja heidän lisäkseen sivuhahmoja kuten Liechtenstein, Sveitsi, Preussi, Suomi, Sealand, Unkari, Itävalta, Romano, Valko-Venäjä, Ukraina, Kreikka, Puola, Kanada ja Kuuba. Islanti tekee elokuvassa ensiesiintymisensä.
Päähahmot > Akselivallat

Pohjois-Italia (イタリア （イタリア＝ヴェネチアーノ), Itaria Venechiaano, Italia Veneziano)
Saksa (ドイツ, Doitsu)
Japani (日本, Nihon)
Päähahmot > Liittoutuneet

Amerikka (アメリカ, Amerika)
Englanti (イギリス, Igirisu)
Ranska　（フランス, Furansu, France）
Kiina　(中国, Chūgoku）
Venäjä　(ロシア, Roshia, Russia/Rossija)
Sivuhahmot > Keski-Eurooppa

Itävalta (オーストリア, Oosutoria, Austria)
Unkari (ハンガリー,　Hangarii, Hungary)
Preussi (プロイセン, Puroisen, Preußen)
Sveitsi (スイス, Suisu, Swiss)
Liechtenstein (リヒテンシュタイン, Rihitenshutain, Liechtenstein)
Puola (ポーランド, Poorando, Poland)
Sivuhahmot > Etelä-Eurooppa

Etelä-Italia (南イタリア　（イタリア＝ロマーノ）, Minami Itaria (Itaria Romaano), Italia Romano)
Espanja (スペイン, Supein, Spain)
Kreikka (ギリシャ, Girisha, Greece)
Sivuhahmot > Itä-Eurooppa

Valko-Venäjä (ベラルーシ, Beraruushi, Belarus)
Ukraina (ウクライナ, Ukuraina, Ukraine)
Sivuhahmot > Baltian maat

Liettua (リトアニア, Ritoania, Lithuania)
Latvia (ラトビア, Ratobia, Latvia)
Viro (エストニア, Esutonia, Estonia)
Sivuhahmot > Pohjoismaat

Suomi (フィンランド, Finrando, Finland)
Ruotsi (スウェーデン, Suweeden, Sweden)
Tanska (デンマーク, Denmaaku, Denmark)
Norja (ノルウェー, Noruwee, Norway)
Islanti (アイスランド, Aisurando, Iceland)
Sivuhahmot > Muut

Kanada (カナダ, Kanada)
Sealand (シーランド, Shiirando, Sealand)
Turkki (トルコ, Toruko, Turk)
Korea (韓国, Kankoku)
Rooma (ローマ爺ちゃん, Rooma jii-chan)
Pyhä saksalais-roomalainen keisarikunta (神聖ローマ, Shinsei Rooma)
Aiheesta muualla

Mangan viralliset sivut ”Kitayume” (japaniksi)
Sarjan sivut julkaisija Gentōsha Comicsin sivustolla (japaniksi)
Animen viralliset sivut (japaniksi)
Sarja AnimeNewsNetwork.comissa (englanniksi)
Ahonoidanlukko

| Ahonoidanlukko |
| --- | --- |
 Ahonoidanlukko C. A. M. Lindmanin teoksessa Bilder ur Nordens Flora (1917–1926).
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Sanikkaiset Pteridophyta
Alakaari::  Saniaiset Pteridophytina
Luokka::  Ophioglossopsida
Lahko::  Ophioglossales
Heimo::  Käärmeenkielikasvit Ophioglossaceae
Suku::  Nahkanoidanlukot Sceptridium
Laji::  multifidum
Kaksiosainen nimi
 Sceptridium multifidum  (S. G. Gmel.) M. Nishida 
Synonyymit
 Osmunda multifida S. G. Gmel.  Botrychium multifidum (S. G. Gmel.) Rupr. 
Katso myös
   Ahonoidanlukko Wikispeciesissä   Ahonoidanlukko Commonsissa 
Infobox OKNimi-testi OK: 
Ahonoidanlukko (Sceptridium multifidum) on pienikokoinen, nahkanoidanlukkoihin kuuluva käärmeenkielikasvi. Aiemmin sen on ajateltu kuuluvan niittynoidanlukkojen (Botrychium) sukuun. Suomessa laji on harvinaistunut ja luokiteltu silmälläpidettäväksi lajiksi.
Ulkonäkö ja koko

Ahonoidanlukolla on mehevä maavarsi ja siitä ilmaan nouseva itiöitä levittävä lehti, joka kasvaa 10–25 senttimetriä korkeaksi. Lehti on varren tyvestä jakautunut. Lehden lapa on 2–3 kertaa parilehdykkäinen, leveän kolmiomainen, väriltään kellan- tai tummanvihreä ja nuorena hienokarvainen. Alimman lehdykkäparin lehdykät ovat melkein lehden kärkiosan kokoisia. Pikkulehdykät ovat pulleita, tylppiä ja miltei ehyitä. Nahkea ja pitkäruotinen lehtilapa voi talvehtia lumen alla. Itiöpesäkkeistö on runsashaarainen, leveän kartiomainen ja hyvin pitkäperäinen. Itiöpesäkkeet ovat lyhytperäisiä ja sijaitsevat usein rypälemäisinä ryhminä, kypsinä ne ovat väriltään ruosteenruskeita. Ahonoidanlukon itiöt kypsyvät Suomessa heinä-syyskuussa.
Levinneisyys

Ahonoidanlukkoa esiintyy Euroopassa Saksasta ja Alppein alueelta itään Keski-Siperiaan asti. Pohjoisessa levinneisyysalue kattaa lähes koko Fennoskandian. Lajia tavataan myös Venäjän kaukoidässä, Japanissa ja Pohjois-Amerikassa mantereen keskiosien läpi kulkevalla laajalla vyöhykkeellä. Suomessa ahonoidanlukkoa on tavattu koko maasta, eniten Pohjois-Suomessa. Nykyään laji on harvinaistunut erityisesti maan eteläosissa. Esimerkiksi Ahvenanmaalla lajia ei ole tavattu 1960-luvun jälkeen.
Elinympäristö

Ahonoidanlukko kasvaa useimmiten ihmisen muokkaamassa ympäristössä, kuten hiekkaisilla laidunkedoilla, niityillä ja pientareilla. Lajia kuitenkin tavataan myös muun muassa lehdoissa ja rantapensaikoissa. Muiden noidanlukkolajien tapaan se on harvinaistunut Suomessa kasvupaikkojen vähentyessä niiden umpeenkasvun takia.
Aiheesta muualla

Pohjolan kasvien pauloissa: Sceptridium multifidum - ahonoidanlukko
Kasviatlas 2010: Ahonoidanlukon levinneisyys Suomessa
Pinkka, Lajituntemuksen oppimisympäristö: Ahonoidanlukko (Botrychium multifidum) (Arkistoitu – Internet Archive)
ITIS: Botrychium multifidum (englanniksi)
United States Department of Agriculture (USDA): Botrychium multifidum (englanniksi)
Ahonoidanlukon itiöpesäkkeistö
Ahonoidanlukon lehtilapa
Al-Mansur Ibn Abi Aamir

Al-Mansorin patsas Calatañazorissa Espanjassa.
Abu Aamir Muhammad Ibn Abdullah Ibn Abi Aamir, Al-Hajib Al-Mansur arab.:أبو عامر محمد بن عبد الله بن أبي عامر الحاجب المنصور (noin 938-1002), tavallisesti Al-Manzur t. Almanzor, suom. 'Voittoisa', oli 900-luvun lopulla ja 1000-luvun ensimmäisinä vuosina muslimivaltio Al-Andalusin tosiasiallinen hallitsija. Hänen aikanaan maurien valta oli Iberian niemimaalla suurimmillaan.
Syntyperä

Almanzorin alkuperäinen nimi oli Muhammad Ibn Abi Aamir. Hän syntyi ylhäiseen algercirasilaiseen arabiperheeseen. Hän saapui Córdoban hoviin lain ja kirjallisuuden opiskelijana. Hänestä tuli prinssi Hisham II:n tilanhoitaja.
Muutamassa vuodessa Almanzor juonitteli itsensä vaatimattomasta tehtävästään vaikutusvaltaisiin tehtäviin eliminoiden matkan varrella poliittiset kilpailijansa. Kun kalifi al-Hakam II kuoli vuonna 976, Ibn Abi Aamir auttoi 12-vuotiasta Hisham II:ta nousemaan valtaistuimelle. Al-Mansurilla oli myös paljon vaikutusvaltaa nuoren Hisham II:n äitiin Subhiin. Kaksi vuotta myöhemmin al-Mansurista tuli hajib (vastasi al-Andalusissa Lähi-idän suurvisiirin arvoa). Seuraavien kolmen vuoden aikana hän vakiinnutti valtansa rakennuttamalla itselleen palatsin Córdoban reunamille al-Madina az-Zahiraan, ja samaan aikaan eristämällä nuoren kalifin, josta tuli käytännössä katsoen Medina Azaharan vanki.
Häikäilemätön johtaja

Palatessaan vuonna 981 Córdobaan Torrevicenten taistelusta, jossa hän murskasi viimeisen kilpailijansa (ja anoppinsa, Ghalib al-Nasirin, hän otti itselleen nimen 'al-Mansur bi-llah, Jumalan armosta voitokas. Kristityssä Euroopassa häntä kutsuttiin Almanzoriksi.
Almanzorin ote vallasta al-Andalusissa oli rajaton. Hän omisti itsensä sotilaskampanjoille niemimaan kristittyjä valtioita vastaab. Hän järjesti ja oli mukana 57 sotaretkellä, joista hänen joukkonsa voittivat kaikki. Sotaretkien järjestämiseksi hän tuotti maahan berberipalkkasotilaita, mikä järkytti tuon ajan poliittista järjestystä.
Vaikka Almanzor kävi taisteluja pääasiassa Leónin ja Kastilian kuningaskuntia vastaan, vuonna 985 hän hävitti Barcelonan ja vuonna 997 Santiago de Compostelan Galiciassa, missä sijaitsee perimätiedon mukaan apostoli Jaakobin hauta. Hänen säälimättömät hyökkäyksensä katolisia vastaan saivat paavi Leo XII:n laatimaan myöhemmin bullan Deus Omnipotens (1884), joka koski pyhän Jaakobin pyhiinvaellusreittiä. Hän kirjoitti Almanzorin Santiagon-valloituksesta näin:
»Valloituksen aikana he tuhosivat monia kaupunkeja. Almanzor tiesi pyhän Jaakobin hautakammioon liittyvän uskonnollisen merkityksen, ja ajatteli että mikäli hän onnistuisi tuohamaan haudan, hän hallitsisi espanjalaisten hartainta paikkaa, sillä temppeli oli espanjalaisen uskon kulmakivi. Ja niin hän lähetti joukkojensa päälliköt marssimaan suoraan Compostelaan, ohjeinaan hyökätä kaupunkiin, ja tuhota temppeli sekä kaikki pyhät esineet jotka tulisivat heitä vastaan.

Mutta Jumala pysäytti tulipalon, joka oli sytytetty pappilan sisäänkäynnille ja joka jo levisi hautakammiossa, ja aiheutti Almanzorille ja hänen joukoilleen hirvittäviä kärsimyksiä, mikä pakotti heidät vetäytymään Compostelasta. Melkein kaikki maurit kuolivat Almanzorin äkillisen kuoleman jälkeen. Kaikki tämä tapahtui kun tulipalon tuhkat olivat vielä ympäri hautaholvia todistuksena vihollisen julmuudesta, mutta samalla myös merkkinä Jumalan varjeluksesta.»
Al-Mansur kävi useita sotaretkiä myös Navarran kuningaskuntaa vastaan, joista yksi oli hänen pisin sotaretkensä, jonka aikana hän voitti kastilialaisen armeijan Cerveran taistelussa.
Almanzor nai Navarran kuninkaan Sancho II:n tyttären Abdan, joka synnytti hänelle pojan, Abd-al Rahmanin, joka tunnettiin yleisesti nimellä Sanchuelo (Pikku Sancho, arabiaksi Shanjoul).
Almanzorin jälkeen

Almanzorin pohjoisessa saamansa voitot saivat aikaan niemimaan kristittyjen hallitsijoiden liittymisen häntä vastaan n. vuonna 1000. Al-Mansuria seurasi hänen poikansa Abd al-Malik al-Muzaffar, joka jatkoi Al-Andalusin hallitsemista hajibina kuolemaansa asti vuonna 1008.
Abd al-Malikin jälkeen valtaan siirtyi hänen velipuolensa Abd al-Rahman Sanchuelo. Hän yritti kuitenkin kaapata kalifaatin itselleen Hishamilta, sillä al-Mansur oli käytännössä katsoen riistänyt kalifilta lähes kaiken vallan. Se johti maan sisällissotaan, ja kalifaatti hajosi pieniin kilpaileviin taifa-valtakuntiin. Hajoaminen koitui muslimi-Iberian kohtaloksi, sillä kristityt kuningaskunnat pystyivät valloittamaan itsenäiset taifat yksi kerrallaan.
Córdoban kalifaatti al-Mansurin vallan huipulla noin vuonna 1000.
Aleksandr Moskalenko

Aleksandr Nikolaevitš Moskalenko (ven. Александр Николаевич Мocкaлeнкo, s. 4. marraskuuta 1969 Krasnodar) on venäläinen trampoliinivoimistelija ja olympiavoittaja. Moskalenko voitti olympiakultaa trampoliinivoimistelussa Sydneyssä 2000 ja hopeaa Ateenassa 2004. Maailmanmestaruuden hän on voittanut vuosina 1990, 1992, 1994 (jonka jälkeen hän lopetti uransa palatakseen vuonna 1997), 1999 ja 2001.
Aiheesta muualla

Aleksandr Moskalenko Kansainvälinen olympiakomitea. (englanniksi)
Alberta Cariño

| Alberta Cariño> Henkilötiedot |
| --- | --- |
Syntynyt: 1973 
Kuollut: 27. huhtikuuta 2010 (37 vuotta) Oaxaca, Meksiko
Kansalaisuus:  misteekki
Ammatti:  kansalaisaktivisti
Titteli:  johtaja
Muut tiedot
Järjestö:  CACTUS (Centro de Apoyo Comunitario Trabajando Unidos)
Alberta Cariño oli meksikolainen ihmisoikeusaktivisti. Hän oli matkalla alkuperäiskansan autonomiseksi julistautuneeseen San Juan Copalan kylään, kun Institutionaaliseen vallankumouspuolueeseen sidoksissa olevat puolisotilaalliset Ubisort-joukot ampuivat hänet sekä suomalaisen ihmisoikeusaktivisti Jyri Jaakkolan. Hänen muistetaan olleen omistautunut erityisesti köyhien ja puutteenalaisten auttamiseen.
Alberta "Bety" Cariño oli yksi Centro de Apoyo Comunitario Trabajando Unidos (engl. 'Centre of Community Support Working Together') -järjestön (CACTUS) johtajista. CACTUS on misteekki-alkuperäiskansan maanviljelijä-organisaatio, joka on osa MAIZia (Agrarian Zapatista Indigenous Movement) sekä laajempaa Ei maissia, ei maata -koalitiota. Bety kuului itse misteekki-alkuperäiskansaan ja CACTUS-järjestön johtajana hän kamppaili ruoka- ja vesiomavaraisuden puolesta, sekä maan ja alkuperäiskansojen oikeuksista Meksikossa.
Aiheesta muualla

BETY CARIÑO, Tejedora de la esperanza
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Alberta Cariño
Käännös suomeksi
Adolf Broberg

Johan Adolf Ulrik Jakob Broberg (26. syyskuuta 1770 – 4. helmikuuta 1849 Lapinjärvi) oli suomalainen eversti ja maaherra.
Hän toimi Kymenkartanon läänin maaherrana vuosina 1827–1828 ja Turun ja Porin läänin maaherrana 1828–1831.
Adolf Backberg

Adolf Backberg (10. joulukuuta 1868 Hollola – 2. tammikuuta 1937 Helsinki) oli suomalainen rautatieinsinööri.
Backberg valmistui insinööriksi 1890. Hän oli Rauman rautatien rakennuspäällikkö ja ensimmäinen liikennepäällikkö 1895–1906 ja  Rauman merikoulun höyrykoneopin opettaja 1901–1906. Rauman kaupungin valtuusmies 1898–1906 ja valtuuston puheenjohtaja 1905–1906. Tällöin hän siirtyi Valtionrautateiden palvelukseen ja oliRautatiehallituksen rautatierakennusosaston johtaja 1923–1935.
Backbergin puoliso oli Alina Ingeborg Malmström, järjestöjohtaja ja opetusneuvos Sylvi Visapää oli heidän tyttärensä.
Alan Quine

| Alan Quine |
| --- | --- |

Henkilötiedot
Syntynyt: 25. helmikuuta 1993 (ikä 31) Belleville, Ontario, Kanada
Kansalaisuus:   Kanada
Jääkiekkoilija
Pelipaikka:  hyökkääjä
Maila:  vasen
Pituus:  183 cm
Paino:  92 kg
Pelinumero:  89
Pelaajaura
Pääsarjaura:  2012–
Aik. seurat:  Grand Rapids Griffins (AHL) Bridgeport Sound Tigers (AHL) Stockton Thunder (ECHL) New York Islanders (NHL) Calgary Flames (NHL) Stockton Heat (AHL) Bakersfield Condors (AHL) Henderson Silver Knights (AHL) Ontario Reign (AHL) Malmö Redhawks (SHL)
NHL-varaus:  166. varaus, 2013 New York Islanders
Alan Quine (s. 25. helmikuuta 1993 Belleville, Ontario, Kanada) on kanadalainen jääkiekkoilija. Quine on New York Islandersin kuudennen kierroksen varaus vuodelta 2013.